Publication: Magyar Közlöny
Issue: MK-2000-120 (Year: 2000, Number: 120)
Era: 1990-2004
Section: c) a lelkiismeret és vallásszabadságról, valamint az egyházakról szóló 1990. évi IV. törvény 8. §-ának (1) bekezdésében meghatározott és ugyanezen törvény 9. §-a szerint a
Paragraph Index: 305

(19) Az E) árszabás 4. pontja alá tartozó fogyasztó a saját felhasználása alapján határozza meg az egyes árkategóriák szerint vételezett földgázmennyiséget, melyről tételes nyilvántartást vezet és a mérési-számlázási időszakra összesített adatszolgáltatást teljesít annak részére, akitől a földgázt vásárolja. A Magyar Energia Hivatal ellenőrizheti az egyes árkategóriák szerint felhasznált gázmennyiséget. Ha az ellenőrzés során helyesbítő mennyiséget állapít meg, a gázszolgáltató arról helyesbítő számlát állít ki. A gázszolgáltató a téves áralkalmazás időtartamára az 1. számú mellékletben szereplő E) árszabás 4. pontjához tartozó 2. árkategória díjain felül kiegészítő díjat érvényesíthet, melynek mértéke a helyesbített mennyiségre a jegybanki alapkamat +1%. A gázszolgáltató csak akkor köteles a kiegészítő díjat megfizetni, ha a helyesbítésre okot adó téves áralkalmazás neki felróható.”

Source: https://magyarkozlony.hu/hivatalos-lapok/8e41ec5a7bb11dada3e56822afc2e316657de16f/dokumentumok/4b1efe2c43681df7cd257138c83ffbc0c1ffedb6/letoltes